Neeme Külmallik
Osaühing TAPA AUTOKOOL
Pargi tn 2a
45106 Tapa vald
neeme.kylmallik@gmail.com	

27.05.2024 nr 2-14/24/2442-1	

Leppetrahvi hoiatus

Austatud härra Külmallik

Riigi Kaitseinvesteeringute Keskus (edaspidi ka tellija või RKIK) pöördub Teie poole seoses RKIK, Kaitseväe ja Osaühing TAPA AUTOKOOL (edaspidi ka täitja) vahel 30.01.2024 sõlmitud hankelepingu nr 2-2/24/68-1 täitmisega. Leping on sõlmitud dünaamiliste hankesüsteemi „Mootorsõidukijuhtide koolitused“ (viitenumber 261676) ja seotud hanke  „Mootorsõidukijuhtide koolitused ajateenijatele 2024“ (viitenumber 273979) alusel.

Hankelepingu punkti 2.2.1 kohaselt on täitja kohustatud järgima koolituste läbiviimisel tellija poolt etteantud ajavahemikke ning tähtaegu, tagades etteantud tähtaja jooksul kõikide vajalike teooria- ja sõidutundide toimumised ning broneeringute ajad kooli- ja riiklike eksamite sooritamiseks.

Õppesõidugraafikud tuleb esitada vähemalt nädal (7 päeva) ette e-kirja teel kontaktisikule või väljaõppe läbiviimise eest vastutavale (hankelepingu lisa 1 tehnilise kirjelduse punkt 4.1). Vastavalt Teie kokkuleppele 1. Jalaväebrigaadiga peavad autokoolid iganädalaselt teisipäeval edastama järgmise nädala sõidugraafikud.

Osaühing TAPA AUTOKOOL ei esitanud õppesõidugraafikuid 1. Jalaväebrigaadile tähtaegselt 02.04.2024 ja 09.04.2024.

Märgime, et samad rikkumised esinesid ka eelmise hankelepingu täitmisel. Oma 20.11.2023 vastuskirjas Riigi Kaitseinvesteeringute Keskuse poolt 02.11.2023 saadetud pretensioonile nr 2-14/23/5473-1 kirjutasite, et „graafikute õigeaegselt esitamise vajaduse info on õpetajatele üle räägitud ja peale selle pretensioonis ära märgitud graafiku hilinemist peaksid minu andemetel olema sõidugraafikud edastatud tähtaegselt“.

Hankelepingu üldtingimuste (30.01.2024 hankeleping nr 2-2/24/68-1, Lisa 3) punkti 8.3 kohaselt peab täitja maksma tellijale leppetrahvi kuni 0,25% hankelepingu hinnast iga viivitatud päeva eest, mis oli kohustuste esialgne tähtaeg, kuid mitte rohkem kui 50% hankelepingu maksumusest, kui hankelepingus ei ole sätestatud teisiti.

Juhul, kui õppesõidugraafikute mitte esitamine kokkulepitud tähtajaks jätkub, oleme sunnitud rakendama Osaühingule TAPA AUTOKOOL leppetrahvi kuni 0,25% hankelepingu hinnast iga viivitatud päeva eest, mis oli kohustuste esialgne tähtaeg.

Õppesõidugraafikute esitamise tähtaegade jätkuva ületamise korral hakatakse leppetrahvi arvestust pidama alates 01.06.2024 kuni hankelepingu lõpuni.

Lugupidamisega

(allkirjastatud digitaalselt)

Magnus-Valdemar Saar
peadirektor

Anu Vasar
+372 5919 4006 anu.vasar@rkik.ee